Under den tyske okkupasjonen av Norge ble resten av familien deportert og drept, inkludert foreldrene og hans yngre søsken på 10 og 12 år. Da Plesansky møtte opp hos politiet i Tønsberg for å stemple «J» i passet ble han avvist av politimester John Tryggve Fehn, dette kan ha reddet livet hans. I slutten av november 1942 rømte han til Sverige via Halden og med hjelp av blant annet grenselosen Alf Johansen. I eksil sluttet han seg til de norske styrkene og fikk opplæring i Little Norway.